CELEX: 32016D0042
Language: el
Date: 2016-01-15 00:00:00
Title: Εκτελεστική απόφαση (ΕΕ) 2016/42 της Επιτροπής, της 15ης Ιανουαρίου 2016, για την τροποποίηση του παραρτήματος της εκτελεστικής απόφασης (ΕΕ) 2015/2460 για ορισμένα μέτρα προστασίας σχετικά με την υψηλής παθογονικότητας γρίπη των πτηνών του υποτύπου H5 στη Γαλλία [κοινοποιηθείσα υπό τον αριθμό C(2016) 209] (Κείμενο που παρουσιάζει ενδιαφέρον για τον ΕΟΧ)

16.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 11/10
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/42 ΤΗΣ ΕΠΙΤΡΟΠΉΣ
   της 15ης Ιανουαρίου 2016
   για την τροποποίηση του παραρτήματος της εκτελεστικής απόφασης (ΕΕ) 2015/2460 για ορισμένα μέτρα προστασίας σχετικά με την υψηλής παθογονικότητας γρίπη των πτηνών του υποτύπου H5 στη Γαλλία
   
      
         [κοινοποιηθείσα υπό τον αριθμό C(2016) 209]
      
   
   (Το κείμενο στη γαλλική γλώσσα είναι το μόνο αυθεντικό)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
   Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
   Εκτιμώντας τα ακόλουθα:
   
               (1)
            
            
               Η οδηγία 2005/94/ΕΚ του Συμβουλίου (3) θεσπίζει ορισμένα προληπτικά μέτρα που αφορούν την επιτήρηση και την έγκαιρη ανίχνευση της γρίπης των πτηνών και τα ελάχιστα μέτρα ελέγχου που πρέπει να εφαρμόζονται σε περίπτωση εμφάνισης εστίας της νόσου αυτής στα πουλερικά ή σε άλλα πτηνά σε αιχμαλωσία. Το άρθρο 16 της εν λόγω οδηγίας προβλέπει την οριοθέτηση ζωνών προστασίας, επιτήρησης και περαιτέρω απαγορευμένων ζωνών σε περιπτώσεις εμφάνισης εστιών υψηλής παθογονικότητας γρίπης των πτηνών (HPAI).
            
         
               (2)
            
            
               Το 2015 η Γαλλία κοινοποίησε στην Επιτροπή την εμφάνιση εστιών HPAI του υποτύπου H5 σε εκμεταλλεύσεις στο έδαφός της, στις οποίες εκτρέφονται πουλερικά, και έλαβε αμέσως τα ελάχιστα μέτρα ελέγχου που απαιτούνται σύμφωνα με την οδηγία 2005/94/ΕΚ, συμπεριλαμβανομένης της οριοθέτησης ζωνών προστασίας, επιτήρησης και περαιτέρω απαγορευμένων ζωνών δυνάμει της εν λόγω οδηγίας.
            
         
               (3)
            
            
               Επιπλέον, εκδόθηκε η εκτελεστική απόφαση (ΕΕ) 2015/2460 της Επιτροπής (4) με σκοπό να ληφθεί υπόψη η εξάπλωση της HPAI στη Γαλλία και να καθοριστεί από την αρμόδια αρχή του εν λόγω κράτους μέλους εκτεταμένη περαιτέρω απαγορευμένη ζώνη γύρω από τις ζώνες προστασίας και επιτήρησης. Αυτή η περαιτέρω απαγορευμένη ζώνη περιλαμβάνει αρκετά διαμερίσματα ή τμήματα αυτών στα νοτιοδυτικά του εν λόγω κράτους μέλους. Η εκτελεστική απόφαση (ΕΕ) 2015/2460 προβλέπει, μεταξύ άλλων, ότι η περαιτέρω απαγορευμένη ζώνη που έχει καθοριστεί από τη Γαλλία σύμφωνα με την οδηγία 2005/94/ΕΚ πρέπει να περιλαμβάνει τουλάχιστον τις περιοχές που αναφέρονται ως περαιτέρω απαγορευμένη ζώνη στο παράρτημα της εν λόγω εκτελεστικής απόφασης.
            
         
               (4)
            
            
               Η Γαλλία ανέφερε περαιτέρω εστίες HPAI εκτός των περιοχών που αναφέρονται ως περαιτέρω απαγορευμένη ζώνη στο παράρτημα της εκτελεστικής απόφασης (ΕΕ) 2015/2460. Λόγω της εξέλιξης της επιδημιολογικής κατάστασης και του κινδύνου περαιτέρω εξάπλωσης της νόσου, η Γαλλία διευρύνει την περαιτέρω απαγορευμένη ζώνη γύρω από τις καθορισμένες ζώνες προστασίας και επιτήρησης.
            
         
               (5)
            
            
               Ως εκ τούτου, είναι αναγκαίο να τροποποιηθεί το παράρτημα της εκτελεστικής απόφασης (ΕΕ) 2015/2460, έτσι ώστε να ληφθεί υπόψη η διεύρυνση της περαιτέρω απαγορευμένης ζώνης από τη Γαλλία.
            
         
               (6)
            
            
               Η Επιτροπή εξέτασε τα μέτρα ελέγχου που έλαβε η Γαλλία και βεβαιώθηκε ότι τα όρια των ζωνών προστασίας και επιτήρησης που καθορίστηκαν από την αρμόδια αρχή του οικείου κράτους μέλους, σύμφωνα με το άρθρο 16 παράγραφος 4 της οδηγίας 2005/94/ΕΚ, βρίσκονται σε επαρκή απόσταση από τις εκμεταλλεύσεις όπου επιβεβαιώθηκε η εκδήλωση των εστιών HPAI.
            
         
               (7)
            
            
               Για να προληφθεί τυχόν περιττή διαταραχή του εμπορίου εντός της Ένωσης και να αποφευχθεί η επιβολή αδικαιολόγητων φραγμών στο εμπόριο από τρίτες χώρες, είναι αναγκαίο να καθοριστεί εσπευσμένα, σε επίπεδο Ένωσης, η περαιτέρω απαγορευμένη ζώνη που οριοθετήθηκε στη Γαλλία.
            
         
               (8)
            
            
               Επομένως, η εκτελεστική απόφαση (ΕΕ) 2015/2460 θα πρέπει να τροποποιηθεί αναλόγως.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της εκτελεστικής απόφασης (ΕΕ) 2015/2460 αντικαθίσταται από το κείμενο του παραρτήματος της παρούσας απόφασης.
   Άρθρο 2
   Η παρούσα απόφαση απευθύνεται στη Γαλλική Δημοκρατία.
   
      Βρυξέλλες, 15 Ιανουαρίου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 395 της 30.12.1989, σ. 13.
   
      (2)  ΕΕ L 224 της 18.8.1990, σ. 29.
   
      (3)  Οδηγία 2005/94/ΕΚ του Συμβουλίου, της 20ής Δεκεμβρίου 2005, σχετικά με κοινοτικά μέτρα για την καταπολέμηση της γρίπης των πτηνών και την κατάργηση της οδηγίας 92/40/ΕΟΚ (ΕΕ L 10 της 14.1.2006, σ. 16).
   
      (4)  Εκτελεστική απόφαση (ΕΕ) 2015/2460 της Επιτροπής, της 23ης Δεκεμβρίου 2015, για ορισμένα μέτρα προστασίας σχετικά με την υψηλής παθογονικότητας γρίπη των πτηνών του υποτύπου H5 στη Γαλλία (ΕΕ L 339 της 24.12.2015, σ. 52).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            Περαιτέρω απαγορευμένη ζώνη όπως αναφέρεται στο άρθρο 2 παράγραφος 1:
            
                        ISO Κωδικός χώρας
                     
                     
                        Κράτος μέλος
                     
                     
                        Ονομασία (αριθμός διαμερίσματος)
                     
                     
                         
                     
                     
                         
                     
                  
                        FR
                     
                     
                        Γαλλία
                     
                     
                        Περιοχές που περιλαμβάνουν τα εξής διαμερίσματα:
                     
                  
                         
                     
                     
                         
                     
                     
                        DORDOGNE (24)
                        GERS (32)
                        GIRONDE (33)
                        HAUTE-VIENNE (87)
                        HAUTES-PYRÉNÉES (65)
                        LANDES (40)
                        LOT-ET-GARONNE (47)
                        PYRÉNÉES-ATLANTIQUES (64)
                        LOT (46)
                        HAUTE-GARONNE (31)
                     
                     
                         
                     
                     
                         
                     
                  
                         
                     
                     
                         
                     
                     
                        Περιοχές που περιλαμβάνουν τμήματα των εξής διαμερισμάτων:
                     
                     
                         
                     
                     
                         
                     
                  
                         
                     
                     
                         
                     
                     
                        CHARENTE (16), η κοινότητα:
                     
                     
                        16254
                     
                     
                        PALLUAUD
                     
                  
                         
                     
                     
                         
                     
                     
                        CORREZE (19), οι κοινότητες:
                     
                     
                        19015
                        19030
                        19047
                        19066
                        19077
                        19107
                        19120
                        19124
                        19161
                        19182
                        19191
                        19195
                        19229
                        19239
                        19289
                        19007
                        19012
                        19019
                        19026
                        19029
                        19044
                        19050
                        19067
                        19116
                        19170
                        19260
                        19280
                     
                     
                        AYEN
                        BRIGNAC-LA-PLAINE
                        CHARTRIER-FERRIÈRE
                        CUBLAC
                        ESTIVALS
                        LARCHE
                        LOUIGNAC
                        MANSAC
                        PERPEZAC-LE-BLANC
                        SAINT-AULAIRE
                        SAINT-CERNIN-DE-LARCHE
                        SAINT-CYPRIEN
                        SAINT-PANTALÉON-DE-LARCHE
                        SAINT-ROBERT
                        YSSANDON
                        ALTILLAC
                        ASTAILLAC
                        BEAULIEU-SUR-DORDOGNE
                        BILHAC
                        BRANCEILLES
                        LA-CHAPELLE-AUX-SAINTS
                        CHAUFFOUR-SUR-VELL
                        CUREMONTE
                        LIOURDRES
                        QUEYSSAC-LES-VIGNES
                        SIONIAC
                        VEGENNES»